CELEX: 32019D1970
Language: sk
Date: 2019-11-26 00:00:00
Title: Vykonávacie rozhodnutie Komisie (EÚ) 2019/1970 z 26. novembra 2019, ktorým sa mení príloha II k rozhodnutiu 93/52/EHS a príloha II k rozhodnutiu 2003/467/ES, pokiaľ ide o štatút určitých regiónov Španielska úradne bez výskytu brucelózy (B. melitensis), a prílohy I a II k rozhodnutiu 2008/185/ES, pokiaľ ide o štatút určitých regiónov Talianska bez výskytu Aujeszkého choroby a schválenie programov na eradikáciu tejto choroby [oznámené pod číslom C(2019) 8378] (Text s významom pre EHP)

28.11.2019   
               
               
                  SK
               
               
                  Úradný vestník Európskej únie
               
               
                  L 307/47
               
            
         VYKONÁVACIE ROZHODNUTIE KOMISIE (EÚ) 2019/1970
         z 26. novembra 2019,
         ktorým sa mení príloha II k rozhodnutiu 93/52/EHS a príloha II k rozhodnutiu 2003/467/ES, pokiaľ ide o štatút určitých regiónov Španielska úradne bez výskytu brucelózy (B. melitensis), a prílohy I a II k rozhodnutiu 2008/185/ES, pokiaľ ide o štatút určitých regiónov Talianska bez výskytu Aujeszkého choroby a schválenie programov na eradikáciu tejto choroby
         
            
               [oznámené pod číslom C(2019) 8378]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (1), a najmä na jej prílohu A kapitolu 1 oddiel II,
         so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (2), a najmä na článok 9 ods. 2 a článok 10 ods. 2 a prílohu A.II k uvedenej smernici a jej ods. 7,
         keďže:
         
                     (1)
                  
                  
                     V smernici 91/68/EHS sa stanovujú podmienky zdravia zvierat, ktorými sa riadi obchod s ovcami a kozami v Únii. Stanovujú sa v nej podmienky, za akých sa členské štáty alebo ich regióny môžu úradne uznať za oblasti bez výskytu brucelózy (B. melitensis), pokiaľ ide o stáda oviec a kôz.
                  
               
                     (2)
                  
                  
                     V rozhodnutí Komisie 93/52/EHS (3) sa stanovuje, že regióny členských štátov uvedené v prílohe II k danému rozhodnutiu sú úradne uznané za oblasti bez výskytu brucelózy (B. melitensis), pokiaľ ide o stáda oviec a kôz, v súlade s podmienkami stanovenými v smernici 91/68/EHS.
                  
               
                     (3)
                  
                  
                     Španielsko predložilo Komisii dokumentáciu preukazujúcu, že v prípade autonómnej oblasti Murcia, provincie Toledo v autonómnej oblasti Kastília-La Mancha a provincií Huelva, Sevilla a Córdoba v autonómnej oblasti Andalúzia sú splnené podmienky stanovené v smernici 91/68/EHS na to, aby mohli byť úradne uznané za oblasti bez výskytu brucelózy (B. melitensis), pokiaľ ide o stáda oviec a kôz.
                  
               
                     (4)
                  
                  
                     Po vyhodnotení podkladovej dokumentácie by sa mali autonómna oblasť Murcia, provincia Toledo v autonómnej oblasti Kastília-La Mancha a provincie Huelva, Sevilla a Córdoba v autonómnej oblasti Andalúzia úradne uznať za oblasti bez výskytu brucelózy (B. melitensis), pokiaľ ide o stáda oviec a kôz.
                  
               
                     (5)
                  
                  
                     Príloha II k rozhodnutiu 93/52/EHS by sa preto mala zodpovedajúcim spôsobom zmeniť.
                  
               
                     (6)
                  
                  
                     Smernica 64/432/EHS sa uplatňuje na obchod s hovädzím dobytkom a ošípanými v rámci Únie. Stanovujú sa v nej podmienky, za ktorých môže byť členský štát alebo niektorý jeho región úradne vyhlásený za štát alebo región bez výskytu brucelózy, pokiaľ ide o stáda hovädzieho dobytka.
                  
               
                     (7)
                  
                  
                     V článku 2 rozhodnutia Komisie 2003/467/ES (4) sa stanovuje, že regióny členských štátov uvedené v kapitole 2 prílohy II k uvedenému rozhodnutiu sú úradne vyhlásené za oblasti bez výskytu brucelózy, pokiaľ ide o stáda hovädzieho dobytka.
                  
               
                     (8)
                  
                  
                     Španielsko predložilo Komisii dokumentáciu preukazujúcu, že v prípade autonómnej oblasti Aragónsko a provincie León v autonómnej oblasti Kastília-León sú splnené podmienky stanovené v smernici 64/432/EHS na to, aby mohli byť úradne uznané za oblasti bez výskytu brucelózy, pokiaľ ide o stáda hovädzieho dobytka.
                  
               
                     (9)
                  
                  
                     Po vyhodnotení tejto podkladovej dokumentácie by autonómna oblasť Aragónsko a provincia León v autonómnej oblasti Kastília-León mali byť úradne uznané za oblasti bez výskytu brucelózy, pokiaľ ide o stáda hovädzieho dobytka.
                  
               
                     (10)
                  
                  
                     Príloha II k rozhodnutiu 2003/467/ES by sa preto mala zodpovedajúcim spôsobom zmeniť.
                  
               
                     (11)
                  
                  
                     V článku 10 smernice 64/432/EHS sa stanovuje, že ak členský štát usúdi, že jeho územie alebo časť jeho územia je bez výskytu Aujeszkého choroby, predloží Komisii vhodnú podkladovú dokumentáciu. V uvedenom článku sa takisto stanovuje, že pri obchodovaní s ošípanými v rámci Únie možno vyžadovať dodatočné záruky.
                  
               
                     (12)
                  
                  
                     V článku 9 smernice 64/432/EHS sa stanovuje, že členský štát, ktorý má povinný národný program kontroly Aujeszkého choroby pre časť svojho územia, môže svoj program predložiť Komisii na schválenie. V uvedenom článku sa takisto stanovuje, že pri obchodovaní s ošípanými v rámci Únie možno vyžadovať dodatočné záruky.
                  
               
                     (13)
                  
                  
                     V rozhodnutí Komisie 2008/185/ES (5) sa stanovujú dodatočné záruky pri premiestňovaní ošípaných medzi členskými štátmi. Uvedené záruky súvisia s klasifikáciou členských štátov alebo ich regiónov podľa ich zdravotného štatútu týkajúceho sa Aujeszkého choroby.
                  
               
                     (14)
                  
                  
                     V prílohe I k rozhodnutiu 2008/185/ES sa uvádza zoznam členských štátov alebo ich regiónov bez výskytu Aujeszkého choroby.
                  
               
                     (15)
                  
                  
                     Taliansko predložilo Komisii dokumentáciu preukazujúcu, že v prípade regiónu Friuli Venezia Giulia sú splnené podmienky stanovené v rozhodnutí 2008/185/ES na to, aby mohol byť úradne uznaný za oblasť bez výskytu Aujeszkého choroby.
                  
               
                     (16)
                  
                  
                     Po vyhodnotení tejto podkladovej dokumentácie by mal byť región Friuli Venezia Giulia uznaný za oblasť bez výskytu Aujeszkého choroby.
                  
               
                     (17)
                  
                  
                     Príloha I k rozhodnutiu 2008/185/ES by sa preto mala zodpovedajúcim spôsobom zmeniť.
                  
               
                     (18)
                  
                  
                     V prílohe II k rozhodnutiu 2008/185/ES sa uvádzajú členské štáty alebo ich regióny, v ktorých sa realizujú schválené národné programy na eradikáciu Aujeszkého choroby.
                  
               
                     (19)
                  
                  
                     Taliansko predložilo Komisii podkladovú dokumentáciu na schválenie svojich programov kontroly na eradikáciu Aujeszkého choroby v prípade regiónov Piemont a Umbria, na základe ktorých by sa mali tieto regióny náležite uvádzať v zozname v prílohe II k rozhodnutiu 2008/185/ES.
                  
               
                     (20)
                  
                  
                     Po vyhodnotení tejto podkladovej dokumentácie by sa mali schváliť programy kontroly na eradikáciu Aujeszkého choroby v prípade regiónov Piemont a Umbria.
                  
               
                     (21)
                  
                  
                     Príloha II k rozhodnutiu 2008/185/ES by sa preto mala zodpovedajúcim spôsobom zmeniť.
                  
               
                     (22)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Príloha II k rozhodnutiu 93/52/EHS sa mení v súlade s prílohou I k tomuto rozhodnutiu.
         
         
            Článok 2
            Príloha II k rozhodnutiu 2003/467/ES sa mení v súlade s prílohou II k tomuto rozhodnutiu.
         
         
            Článok 3
            Prílohy I a II k rozhodnutiu 2008/185/ES sa nahrádzajú textom uvedeným v prílohe III k tomuto rozhodnutiu.
         
         
            Článok 4
            Toto rozhodnutie je určené členským štátom.
         
         
            V Bruseli 26. novembra 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 46, 19.2.1991, s. 19.
         
            (2)  Ú. v. ES 121, 29.7.1964, s. 1977/64.
         
            (3)  Rozhodnutie Komisie 93/52/EHS z 21. decembra 1992, ktorým sa zaznamenáva dosiahnutie súladu niektorých členských štátov alebo oblastí s požiadavkami vzťahujúcimi sa na brucelózu (B. melitensis) a priznáva sa im štatút úradne uznaného členského štátu alebo oblasti bez výskytu tejto choroby (Ú. v. ES L 13, 21.1.1993, s. 14).
         
            (4)  Rozhodnutie Komisie 2003/467/ES z 23. júna 2003 ustanovujúce úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (Ú. v. EÚ L 156, 25.6.2003, s. 74).
         
            (5)  Rozhodnutie Komisie 2008/185/ES z 21. februára 2008 o dodatočných zárukách v obchode s ošípanými v rámci Spoločenstva, pokiaľ ide o Aujeszkého chorobu, a o kritériách na poskytovanie informácií o tejto chorobe (Ú. v. EÚ L 59, 4.3.2008, s. 19).
      
      
         
            PRÍLOHA I
            V prílohe II k rozhodnutiu 93/52/EHS sa záznam týkajúci sa Španielska nahrádza takto:
            „V Španielsku:
            
                        —
                     
                     
                        autonómna oblasť Aragónsko,
                     
                  
                        —
                     
                     
                        autonómna oblasť Andalúzia: provincie Cádiz, Córdoba, Huelva a Sevilla,
                     
                  
                        —
                     
                     
                        autonómna oblasť Astúria,
                     
                  
                        —
                     
                     
                        autonómna oblasť Baleárske ostrovy,
                     
                  
                        —
                     
                     
                        autonómna oblasť Kanárske ostrovy,
                     
                  
                        —
                     
                     
                        autonómna oblasť Kantábria,
                     
                  
                        —
                     
                     
                        autonómna oblasť Kastília-La Mancha,
                     
                  
                        —
                     
                     
                        autonómna oblasť Kastília-León,
                     
                  
                        —
                     
                     
                        autonómna oblasť Katalánsko,
                     
                  
                        —
                     
                     
                        autonómna oblasť Estremadura,
                     
                  
                        —
                     
                     
                        autonómna oblasť Galícia,
                     
                  
                        —
                     
                     
                        autonómna oblasť La Rioja,
                     
                  
                        —
                     
                     
                        autonómna oblasť Madrid,
                     
                  
                        —
                     
                     
                        autonómna oblasť Murcia,
                     
                  
                        —
                     
                     
                        autonómna oblasť Navarra,
                     
                  
                        —
                     
                     
                        autonómna oblasť Baskicko,
                     
                  
                        —
                     
                     
                        autonómna oblasť Valencia.“
                     
                  
      
      
         
            PRÍLOHA II
            V kapitole 2 prílohy II k rozhodnutiu 2003/467/ES sa záznam týkajúci sa Španielska nahrádza takto:
            „V Španielsku:
            
                        —
                     
                     
                        autonómna oblasť Andalúzia: provincie Almería, Granada a Jaen,
                     
                  
                        —
                     
                     
                        autonómna oblasť Aragónsko,
                     
                  
                        —
                     
                     
                        autonómna oblasť Astúria,
                     
                  
                        —
                     
                     
                        autonómna oblasť Baleárske ostrovy,
                     
                  
                        —
                     
                     
                        autonómna oblasť Kanárske ostrovy,
                     
                  
                        —
                     
                     
                        autonómna oblasť Kastília-La Mancha,
                     
                  
                        —
                     
                     
                        autonómna oblasť Kastília-León: provincie Burgos, León, Soria, Valladolid a Zamora,
                     
                  
                        —
                     
                     
                        autonómna oblasť Katalánsko,
                     
                  
                        —
                     
                     
                        autonómna oblasť Galícia,
                     
                  
                        —
                     
                     
                        autonómna oblasť La Rioja,
                     
                  
                        —
                     
                     
                        autonómna oblasť Madrid,
                     
                  
                        —
                     
                     
                        autonómna oblasť Murcia,
                     
                  
                        —
                     
                     
                        autonómna oblasť Navarra,
                     
                  
                        —
                     
                     
                        autonómna oblasť Baskicko,
                     
                  
                        —
                     
                     
                        autonómna oblasť Valencia.“
                     
                  
      
      
         
            PRÍLOHA III
            
               
                  
                     „PRÍLOHA I
                     Členské štáty alebo ich regióny, ktoré sú bez výskytu Aujeszkého choroby a v ktorých je očkovanie zakázané
                     
                                 
                                    Kód ISO
                                 
                              
                              
                                 
                                    Členský štát
                                 
                              
                              
                                 
                                    Regióny
                                 
                              
                           
                                 BE
                              
                              
                                 Belgicko
                              
                              
                                 všetky regióny
                              
                           
                                 CZ
                              
                              
                                 Česko
                              
                              
                                 všetky regióny
                              
                           
                                 DK
                              
                              
                                 Dánsko
                              
                              
                                 všetky regióny
                              
                           
                                 DE
                              
                              
                                 Nemecko
                              
                              
                                 všetky regióny
                              
                           
                                 IE
                              
                              
                                 Írsko
                              
                              
                                 všetky regióny
                              
                           
                                 FR
                              
                              
                                 Francúzsko
                              
                              
                                 departementy Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                              
                           
                                 IT
                              
                              
                                 Taliansko
                              
                              
                                 autonómna provincia Bolzano
                                 región Friuli Venezia Giulia
                              
                           
                                 CY
                              
                              
                                 Cyprus
                              
                              
                                 všetky regióny
                              
                           
                                 LU
                              
                              
                                 Luxembursko
                              
                              
                                 všetky regióny
                              
                           
                                 HU
                              
                              
                                 Maďarsko
                              
                              
                                 všetky regióny
                              
                           
                                 NL
                              
                              
                                 Holandsko
                              
                              
                                 všetky regióny
                              
                           
                                 AT
                              
                              
                                 Rakúsko
                              
                              
                                 všetky regióny
                              
                           
                                 PL
                              
                              
                                 Poľsko
                              
                              
                                 vojvodstvo podlaskie, tieto powiaty: augustowski, białostocki, Białystok, bielski, hajnowski, moniecki, sejneński, siemiatycki, sokólski, suwalski, Suwałki
                              
                           
                                 SI
                              
                              
                                 Slovinsko
                              
                              
                                 všetky regióny
                              
                           
                                 SK
                              
                              
                                 Slovensko
                              
                              
                                 všetky regióny
                              
                           
                                 FI
                              
                              
                                 Fínsko
                              
                              
                                 všetky regióny
                              
                           
                                 SE
                              
                              
                                 Švédsko
                              
                              
                                 všetky regióny
                              
                           
                                 UK
                              
                              
                                 Spojené kráľovstvo
                              
                              
                                 všetky regióny
                              
                           
               
               
                  
                     „PRÍLOHA II
                     Členské štáty alebo ich regióny, v ktorých sa realizujú schválené národné programy kontroly na eradikáciu Aujeszkého choroby
                     
                                 
                                    Kód ISO
                                 
                              
                              
                                 
                                    Členský štát
                                 
                              
                              
                                 
                                    Regióny
                                 
                              
                           
                                 ES
                              
                              
                                 Španielsko
                              
                              
                                 všetky regióny
                              
                           
                                 IT
                              
                              
                                 Taliansko
                              
                              
                                 región Emilia-Romagna,
                                 región Lombardsko
                                 región Piemont
                                 región Umbria
                                 región Benátsko
                              
                           
                                 LT
                              
                              
                                 Litva
                              
                              
                                 všetky regióny
                              
                           
                                 PL
                              
                              
                                 Poľsko
                              
                              
                                 vojvodstvo dolnośląskie: všetky powiaty;
                                 vojvodstvo kujawsko-pomorskie: všetky powiaty;
                                 vojvodstvo lubelskie: všetky powiaty;
                                 vojvodstvo lubuskie: všetky powiaty;
                                 vojvodstvo łódzkie: všetky powiaty;
                                 vojvodstvo małopolskie: všetky powiaty;
                                 vojvodstvo mazowieckie: všetky powiaty;
                                 vojvodstvo opolskie: všetky powiaty;
                                 vojvodstvo podkarpackie: všetky powiaty;
                                 vojvodstvo podlaskie, tieto powiaty: grajewski, kolneński, łomżyński, Łomża, wysokomazowiecki, zambrowski.
                                 vojvodstvo pomorskie: všetky powiaty;
                                 vojvodstvo śląskie: všetky powiaty;
                                 vojvodstvo świętokrzyskie: všetky powiaty;
                                 vojvodstvo warmińsko-mazurskie: všetky powiaty;
                                 vojvodstvo wielkopolskie: všetky powiaty;
                                 vojvodstvo zachodniopomorskie: všetky powiaty.
                              
                           
               “